Johan Eichfeld

Johan Eichfeld (26. jaanuar 1893 Paide – 20. aprill 1989 Tallinn) oli eesti bioloog, põllumajandusteadlane ja ühiskonnategelane; põllumajandusdoktor (1936), Eesti NSV Teaduste Akadeemia liige (1946) ja president (1950–1968).

 Elukäik 
Johan Eichfeld sündis Paide linnas. 1910. aastast töötas ta Kaunases posti-telegraafikontoris teenistujana. Võttis aastatel 1914–1917 Looderinde inseneriroodu telegrafistina osa Esimesest maailmasõjast. Pärast sõda lõpetas 1923. aastal Leningradi Põllumajandusliku Instituudi ja pühendus teaduslikule tööle. 1924. aastal rajas Koola poolsaarele Hibiinide jalamile Üleliidulise Taimekasvatuse Instituudi polaarkatsejaama, mille juht ta ka oli.Johan Hansu p. Eichfeld. Saadikukandidaat Eesti NSV Ülemnõukogusse Ropka valimisringkonnas nr 99 - Rahva Hääl. 

1940. aastal sai ta Üleliidulise Taimekasvatuse Teadusliku Uurimise Instituudi direktoriks. 1951. aastal loovutas ta Eesti Postimuuseumi kogud A. S. Popovi nimelisele side keskmuuseumile Leningradis. 1950. aastail arvas ta, et Eesti Rahva Muuseumi eksponaate (tekstiil, puit) pole vaja säilitada, vaid need tuleks ruumitegemiseks ära põletadaSirje Endre. R. Järliku "Viiekümnendad". Kultuur ja Elu, 1988, nr. 6, lk. 15.. Aastatel 1963–1966 oli "Eesti nõukogude entsüklopeedia" peatoimetaja.Eesti entsüklopeedia. 14. köide, Tallinn 2000. 

1946. aastast oli Eichfeld Eesti NSV Teaduste Akadeemia liige (valitud taimekasvatuse ja sordiaretuse alal), 1950–1968 oli ta Teaduste Akadeemia president.  

1958–1961 oli Johan Eichfeld Eesti NSV Ülemnõukogu Presiidiumi esimees.

 Teadustöö 
Eichfeldi algatusel loodi Eestis mitu põllumajandus- ja bioloogiaalast uurimisasutust, samuti tehti tema eestvõttel kompleksseid uuringuid mulla- ja sooteaduses ning paljudes muudes valdkondades. Ta oli peamisi lõssenkismi pooldajaid Eestis. 

Eichfeld aretas mitu roosisorti: kobarroosi, mõrsjaroosi jmt. 1968. aastal aretas ta geraaniumpunaste õitega teehübriidroosi 'Friedebert Tuglas'.Roosipeenrasse valitakse uusi sorte talvel. Kuulutaja, 27.02.2015.

 Teoseid 

 Культурные пастбища и методы селекции пастбищных трав в Скандинавии (1929)
 Борьба за Крайний Север (1933)
 Maa uuendamise teel (1968)

 Tunnustus 
 1953 Eesti NSV teeneline teadlane
 1963 sotsialistliku töö kangelane
 1982 Eesti Teaduste Akadeemia medal
 1987 Eesti NSV riiklik preemia
 1935, 1948, 1950, 1958 ja 1963 Lenini orden

 Viited 

 Kirjandus 

 Johan Eichfeld : personaalnimestik. Tallinn, 1983

Kategooria:Eesti bioloogid
Kategooria:Eesti põllumajandusteadlased
Kategooria:Eesti NSV III Ülemnõukogu liikmed
Kategooria:Eesti NSV IV Ülemnõukogu liikmed
Kategooria:Eesti NSV V Ülemnõukogu liikmed
Kategooria:NSV Liidu Ülemnõukogu saadikud
Kategooria:EKP Keskkomitee liikmed
Kategooria:Eesti NSV Teaduste Akadeemia liikmed
Kategooria:Sotsialistliku töö kangelased Eesti NSV-s
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Rahvaste Sõpruse ordeni kavalerid
Kategooria:Sündinud 1893
Kategooria:Surnud 1989